**Z Á P I S N I C A**

Z obecného zastupiteľstva zo dňa 17.9.2012 o 15.00 hod.

Prítomní poslanci: 5 poslancov

Počet poslancov: 5 poslancov

Program:

1. Zahájenie

2. Kontrola plnenia uznesenia

3. Správa z finančnej kontroly

4. Žiadosť o povolenie drobnej stavby

5. Rôzne

6. Návrh na uznesenie

7. Záver

Bod 1 – V tomto bode vystúpil starosta obce a po privítaní prítomných poslancov oboznámil s predloženým programom. Predložený program bol jednohlasne schválený. Prítomný na OZ bol p. Ján Andreško.

**Hlasovanie za predložený program:**

**Za: 5 poslancov Proti: 0 poslancov Zdržalo sa: 0 poslancov**

Bod 2 – V tomto bode starosta obce skonštatoval, že uznesenia z minulého zastupiteľstva boli splnené.

Bod 3 – V tomto bode vystúpil starosta obce a prečítal prítomným poslancom Správy z finančnej kontroly. Poslanci jednohlasne vzali na vedomie a schválili tieto správy.

**Hlasovanie za schválenie Správ z finančných kontrol:**

**Za: 5 poslancov Proti: 0 poslancov Zdržalo sa: 0 poslancov**

Bod 4 – V tomto bode vystúpil starosta obce a predložil na schválenie žiadosť p. Heleny Dudlovej o povolenie drobnej stavby- drevárne. Žiadosť bola jednohlasne schválená.

**Hlasovanie za povolenie drobnej stavby – drevárne:**

**Za: 5 poslancov Proti: 0 poslancov Zdržalo sa: 0 poslancov**

Bod 5 - V tomto bode vystúpil starosta obce a predložil prítomným poslancom rozpočtové opatrenie č. 1, ktoré sa vypracovalo z dôvodu prečerpania niektorých položiek v príjmovej a výdavkovej časti. Rozpočtové opatrenie sa týkalo presunu rozpočtových prostriedkov v jednotlivých položkách. Poslanci rozpočtové opatrenie č. 1 jednohlasne schválili. V tomto bode sa starosta obce poďakoval sa za brigádu, ktorá prebiehala v miestnych uličkách , kde sa jednalo o vyrovnanie cesty asfaltovou drťou. Ďalej v tomto bode informoval prítomných poslancov o zbierke, ktorú vyhlásila nemocnica Snina, na zakúpenie prístroja. Poslanci navrhli, aby sa výzva vyhlásila v miestnom rozhlase a potom každý poslanec bude prechádzať vo svojom obvode po občanoch, ktorí chcú prispieť na spomínaný prístroj. Ďalej poslanci navrhli a upozornili starostu obce, aby v hasičskom aute bolo dostatok pohonných hmôt a plná nádrž vody. Ďalej sa poslanci rozhodli, že v blízkosti domu č. 47 je priepust, ktorý je potrebné prehĺbiť a vydlaždiť. Poslanci jednohlasne schválili tieto práce.

**Hlasovanie za rozpočtové opatrenie č. 1:**

**Za: 5 poslancov Proti: 0 poslancov Zdržalo sa: 0 poslancov**

**Hlasovanie za práce na priepuste pri dome č. 47 – vyhĺbenie a vydlaždenie:**

**Za: 5 poslancov Proti: 0 poslancov Zdržalo sa: 0 poslancov**

Týmto bol program zasadnutia obecného zastupiteľstva vyčerpaný. Starosta obce sa poďakoval prítomným poslancom za účasť.